ગુજરાત માધ્યમિક અને ઉચ્ચતર માધ્યમિક શિક્ષણ બોર્ડ દ્વારા ગત માર્ચ માસમાં લેવાયેલી ધોરણ-૧૨ સામાન્ય પ્રવાહની પરીક્ષાના ગુરુવારે જાહેર થયેલા પરિણામમાં ઉત્તર ગુજરાતનું એવરેજ પરિણામ ૫૪.૧૯ ટકા નોંધાયું છે. જે ગત વર્ષના ઉત્તર ગુજરાતના એવરેજ પરિણામ ૫૨.૨૩ ટકા કરતાં ૧.૯૬ ટકા જેટલું ઊંચું છે, ઉપરાંત ગત વર્ષે ઉત્તર ગુજરાતના માત્ર ૩ છાત્રોએ A1 ગ્રેડ મેળવ્યો હતો અને આ વર્ષે મહેસાણા જિલ્લાના બે, બનાસકાંઠાનો એક અને અરવલ્લીનો એક એમ કુલ માત્ર ૪ છાત્રો જ આ સિદ્ધિ હાંસલ કરી શક્યા છે.